钦定古今图书集成/方舆汇编/职方典/第1297卷 > 《与张日观评粤中山水》明·袁宏道
## 钦定古今图书集成/方舆汇编/职方典/第1297卷 > 《与张日观评粤中山水》明·袁宏道

久居江湖，不见伟人。春间辱枉顾，馀言至今犹足追
味，未审门下何时抵建陵也。百粤山水清佳，然韩退
之以为青罗碧玉，而柳州拟之剑芒，美剌殊远。往曾
问之汉阳萧仲子云：“如太湖巧石，堆叠而成。”而瞿洞
观云：“潇湘以上，山削水狭，不如吴越之清远。”两公赏
鉴亦别，今质之门下，当有定评也。